hotchpotch/miracl-hf-unified huggingface dataset:
Clarence House
Clarence House on Lontoossa sijaitseva kuninkaallinen residenssi. Se sijaitsee Westminsterin kaupunginosassa, The Mall -nimisen kadun varrella ja liittyy kiinteästi St Jamesin palatsiin, jonka kanssa sillä on yhteinen puutarha. Clarence House on kesäisin avoinna matkailijoita varten noin kahden kuukauden ajan.
Clarence House rakennettiin 1825–1827 arkkitehti John Nashin suunnitelmien mukaisesti. Se sai nimensä tilaajansa, Clarencen herttuan mukaan, joka hallitsi vuodesta 1830 alkaen nimellä Vilhelm IV. Joitakin lyhyitä poikkeuksia lukuun ottamatta Clarence House on ollut asuttuna ja se on palvellut kuningashuoneen lähipiirin jäseniä. Talo vaurioitui pommituksissa toisen maailmansodan aikana ja palveli vuodesta 1942 sodan loppuun asti Punaisen ristin sekä ensiavun opettamiseen ja ambulanssipalveluihin omistautuneen St. John Ambulance -järjestön päämajana, kunnes se luovutettiin korjausten jälkeen Edinburghin herttuan ja herttuattaren asunnoksi vuonna 1949. Pisimpään, lähes 50 vuotta, talossa asui kuningataräiti Elisabet, Elisabet II:n äiti ja Yrjö VI:n leski, joka asettui sinne vuonna 1953. Vuodesta 2003 alkaen talossa on ollut hänen tyttärenpoikansa prinssi Charlesin ja sittemmin myös hänen puolisonsa, Cornwallin herttuatar Camillan virallinen asunto. Prinssi William asui talossa vuosina 2003–2011, kunnes hän avioitui Catherine Middletonin kanssa. Prinssi Harry muutti talosta vuonna 2012.
Clarence House on neljän asuinkerroksen korkuinen, julkisivultaan vaalea stukkorakennus, jossa on niiden lisäksi ullakko- ja kellarikerrokset. Taloon on tehty useita niin merkittäviä uudistus- ja korjaustöitä, että vain verrattain vähän Nashin alkuperäisistä suunnitelmista on näkyvissä. Erityisen suuria muutoksia tehtiin toisen maailmansodan jälkeen ja jälleen kuningataräidin kuoleman jälkeen. Tuolloin talon julkisivu ehostettiin, sen sähköjärjestelmä uusittiin ja useimmat kookkaat huoneet sisustettiin uudelleen Robert Kimen suunnitelmien mukaisesti.
Vuodesta 2003 ilmaisua ”Clarence House” on käytetty englanninkielisessä tekstissä myös metonyyminä tarkoittamaan Walesin prinssin yksityistoimistoa.
Kárpathos (alueyksikkö)
Kárpathoksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Kárpathoksen kaupunki eli Pigádia. Alueyksikön pinta-ala on 393,5 neliökilometriä ja asukasluku 7 310 (vuonna 2011).
Alueyksikkö käsittää muun muassa Kárpathoksen, Kásoksen ja Sarián saaret sekä lukuisia pienempiä saaria. Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Kárpathos on yksi.
Alueyksikkö jakaantuu kahteen kuntaan seuraavasti:
Liikuntamylly
Liikuntamylly on yli hehtaarin kokoinen monitoimihalli Myllypurossa Itä-Helsingissä. Rakennus sijaitsee aivan Myllypuron metroaseman vieressä. Rakennus muodostuu suurimmalta osin yhdestä suuresta hallista. Takapihan puolella on alimmassa kerroksessa myös liiketilaa.
Rakennus valmistui alun perin vuonna 1979 Paragon-yhtiön omistamaksi kirjapainoksi (Parate-painotalo), joka toimi tiloissa 1990-luvulle saakka. Rakennuksen suunnitteli vuosina 1975–1979 arkkitehtiprofessori Aarno Ruusuvuori, joka oli tunnettu betonin käytöstä arkkitehtonisena elementtinä. Sisustuksen suunnittelusta vastasivat Pekka Parkkinen ja Lauri Anttila. Varsinkin työtilojen viihtyisyyteen kiinnitettiin huomiota. Rakennus on myöhemmin suojeltu asemakaavalla. Helsingin kaupunki osti laman jälkeen tyhjilleen jääneen kiinteistön ja peruskorjasi sen liikuntahalliksi vuosien 1999–2000 aikana.
Rakennuksen tilavuus on 134 240 m³ ja liikuntakäytössä olevien tilojen pinta-ala on 12 060 m².
Nykyisin hallia ylläpitää Helsingin liikuntavirasto. Liikuntamyllyssä on muun muassa yleisurheilualue, telinevoimistelualue, kiipeilyseinä, erilaisia pallopelikenttiä ja kuntosali. Liikuntamyllyssä on järjestetty muun muassa yleisurheilun sisäratojen Suomen-mestaruuskilpailut 2004 ja 2011.
Liikuntamyllyn takapihalla on perinteisesti ollut Herttoniemen seurakunnan vähävaraisille järjestämä ilmainen ruoanjakelu, jonka yhteydessä syntyy säännöllisesti yksi Suomen seuratuimmista ja pisimmistä leipäjonoista.
Kaj Kunnas
Kaj Kunnas (s. 23. maaliskuuta 1963 Pyhäjärvi Ul) on suomalainen urheilutoimittaja. Kunnas toimi urheilutoimittajana Ylellä vuosina 1989–2017. Kunnas työskenteli Ylen ruotsinkielisessä urheilutoimituksessa vuoteen 2012 asti. Vuoden 2012 alusta hän siirtyi Yle Urheilun palvelukseen. Kunnas palkittiin vuoden 2012 Suomen urheilugaalassa Urheilujournalismipalkinnolla.
Kunnas selosti jääkiekon maailmanmestaruuskilpailuja vuoteen 2011 asti ruotsiksi. Sotšin talviolympialaisissa 2014 Kunnas selosti naisten jääkiekkoa suomeksi. Lisäksi hän hän selosti myös muutaman ottelun jalkapallon maailmanmestaruuskilpailuissa 2014 suomeksi ylellä. Kunnas on myös usein juontamassa Yle:n "Urheiluviikonloppu"-lähetyksiä. Hän on ollut mukana myös Ylen Aamu-TV:n "Jälkihiessä".
Syksyllä 2014 Kunnas oli kilpailijana "Tanssii tähtien kanssa" -ohjelman yhdeksännellä tuotantokaudella.
Toukokuussa 2016 Kunnas sai aivoinfarktin ja hän jäi sairauslomalle. Hän palasi töihin syksyllä 2016.
Mauri Kunnas on Kaj Kunnaksen pikkuserkku. Kunnas on naimisissa Gerd Kummel-Kunnaksen kanssa ja heillä on kaksi tytärtä. Kunnas on koulutukseltaan filosofian maisteri. Hän valmistui Åbo Akademista pääaineenaan englannin kieli ja filologia. Kunnakset asuvat Karjaalla.
Kunnas herätti joulukuussa 2015 pahennusta verratessaan jääkiekko-ottelun tulosta raiskaukseen. Syyskuussa 2016 hänet valittiin vuoden positiivisimmaksi suomalaiseksi.
Helmikuussa 2017 Kunnas kertoi irtisanoutuneensa ja lopettavansa työskentelyn Ylellä. Syyksi Kunnas mainitsi, ettei sairautensa jälkeen työ ole enää tärkeyslistalla yhtä korkealla kuin ennen. Hän ei kuitenkaan sulje pois mahdollisuutta työskennellä Ylelle tulevaisuudessa.
Huhtikuussa 2017 valittiin seuraavan kesän Tangomarkkinoiden pääkonserttien juontajaksi yhdessä Susanna Heikin kanssa.
Jääkiekon pariin toimittajana Kunnas palaa Pyeongchangin talviolympialaisten lähetyksissä helmikuussa 2018. Lähetysoikeudet omistavan Discoveryn mukaan Kunnas tulee esiintymään pääasiassa TV5-kanavalla.
Liskoihmiset
Liskoihmiset eli reptiliaanit (myös liskot, drakonialaiset) ovat UFO-ilmiöön liittyvien nykyajan uskomusten mukaan liskonkaltaisia, ihmisenmuotoisia avaruusolentoja. Liskojen kerrotaan voivan tekeytyä ihmisten näköisiksi ja kuuloisiksi. Joissain salaliittoteorioissa liskoihmiset ovat soluttautuneet päättäviin asemiin, ja ohjailevat ihmiskunnan asioita.
Liskoihmistarina perustuu scifi- ja fantasiakirjailija Robert E. Howardin vuonna 1929 julkaisemaan novelliin Varjojen valtakunta. Kirjoittaja käytti novellin innoittajana teosofiaan kuuluvaa uskomusta maailmaa aiemmin hallinneista roduista.
David Icke, entinen jalkapalloilija ja nykyinen salaliittokirjailija toi liskoihmistarinan laajaan tietoon 1990-luvulla. Icken mukaan suurin osa maailman valtiojohtajista on ulkoavaruudesta peräisin olevia liskoihmisiä. Icken väitteet ovat herättäneet mielenkiintoa paitsi niiden eriskummallisuuden vuoksi, myös siksi että Icke oli jo ennen niiden esittämistä kuuluisa jalkapalloilija ja kommentaattori ja siksi, että hän oli onnistunut sulauttamaan supersalaliittoväitteeseensä valtavan määrän aiempia salaliittoväitteitä mm. päivittämällä niissä esiintyneet juutalaiset liskoihmisillä. Kuningatar Elisabet II:n ja kuninkaallisen perheen jäsenten väittäminen liskoihmisiksi varmisti Icken aseman keskeisenä salaliittojulistajana. David Icken tuotannossa siirtymä new age -ajattelusta salaliittoihin ajoittui Salaiset kansiot -tv-sarjan tuotannon ja suosion aikoihin ja Icke toisti samoja teemoja.
Yleisurheilun alle 20-vuotiaiden maailmanmestaruuskilpailut 2002
Vuoden 2002 yleisurheilun alle 20-vuotiaiden maailmanmestaruuskilpailut käytiin 16.–21. heinäkuuta Kingstonissa, Jamaikalla.
Liimatta
Liimatta voi tarkoittaa seuraavia:
Oskar Johansson (näytelmäkirjailija)
Gustaf Oskar Fritiof Johansson (11. helmikuuta 1886 Jokioinen – 9. toukokuuta 1941 Jokioinen) oli suomalainen näytelmäkirjailija. Hän käytti nimimerkkejä "Ossi Johansson", "Ossi Juhannus" ja "Kyösti Somero".
Johansson julkaisi valtaosan teoksistaan nimimerkillä "Kyösti Somero".
Nimellä "Ossi Johansson" :
Nimellä "Ossi Juhannus" :
Nimellä "Kyösti Somero":
John Larsen
John Harry Larsen, Sr (27. elokuuta 1913, Oslo – 5. elokuuta 1989) oli Norjaa edustanut kilpa-ampuja ja olympiavoittaja.
Helsingin 1952 olympialaisissa Larsen voitti kultaa hirviammunnassa kerta- ja kaksoislaukausten yhteiskilpailussa. Hänen yhteistuloksensa oli 413, joka koostui kertalaukausten pisteistä 215, ja parilaukausten 198 pisteestä. Hopealle sijoittunut Ruotsin Per Olof Sköldberg hävisi hänelle 4 pistettä.
Melbournen 1956 olympialaisissa Larsen sijoittui samassa lajissa kahdeksanneksi tuloksella 390.
Larsenin poika, John Hugo Larsen (s. 1943), osallistui myös olympiakisoihin ampujana. Hän sijoittui 12. Münchenin olympialaisten Villikarjuammunnassa.
The End Complete
The End Complete on yhdysvaltalaisen death metal -yhtye Obituaryn kolmas studioalbumi, joka on julkaistu vuonna 1992. The End Complete on Obituaryn myydyin albumi. Sitä myytiin 100 000 kappaletta Yhdysvalloissa ja noin 250 000 kappaletta maailmanlaajuisesti. Se sijoittui sijalle 16 "Billboardin Top Heatseekers" -listalla.
Yhtyeen uusi logo otettiin käyttöön The End Complete -albumilla, ja siitä tuli parhaiten myyty paidan printti Roadrunner Recordsin historiassa.
Luettelo FC Jokereissa pelanneista jalkapalloilijoista
Tämä on luettelo FC Jokereissa pelanneista jalkapalloilijoista. Luettelossa ovat mukana pelaajat, jotka ovat edustaneet FC Jokereita vähintään yhdessä pääsarjaottelussa.
Die Freiheit
Die Freiheit () eli Die Freiheit – Bürgerrechtspartei für mehr Freiheit und Demokratie on pieni konservatiivis-liberaalinen puolue Saksassa.
René Stadtkewitz perusti puolueen lokakuussa 2010 Deutsche Bundesbankin johtokunnan silloisen jäsenen Thilo Sarrazin (SPD) aloittaman maahanmuuttokeskustelun vanavedessä. Stadtkewitz erotettiin Saksan kristillisdemokraattisesta unionista sen jälkeen, kun hän kutsui hollantilaisen islamvastaisen poliitikon Geert Wildersin puhumaan Berliiniin.
Puolue haluaa Saksaan suoran demokratian, ja haluaa laajoja muutoksia integraatio- ja maahanmuuttopolitiikkaan.
Die Freiheit kuvailee itseään konservatiivis-liberaaliseksi puolueeksi. Heidän ydinkysymyksiään ovat:
Kurkimäki (Myllykoski)
Kurkimäki on asuinalue Myllykosken taajamassa, Kouvolan kaupungissa. Kurkimäen alue on kalliosta ja metsäistä, sekä sen painanteista löytyy soistuneita alueita ja muutamia pieniä lampia. Alueella on omakoti- ja rivitaloja. Kurkimäki-nimisellä kalliolla sijaitsee vesitorni.
Kurkimäeltä on noin 13 kilometriä Kouvolan keskustaan. Kurkimäen kautta kulkee Anjalankosken palvelulinja.
Hans Holmér
Hans Holmér (28. joulukuuta 1930 Tukholma – 4. lokakuuta 2002 Alstad, Skåne) oli ruotsalainen poliisivirkamies ja dekkarikirjailija, joka kirjoitti useita kirjoja Loppan-nimisestä poliisista. Holmér tunnetaan parhaiten toimestaan Tukholman läänin nimismiehenä Olof Palmen murhan aikaan. Holmér johti murhatutkintaa sen alkuvaiheessa noin vuoden ajan. Holmér oli kymmenottelija Gösta Holmérin poika.
Holmér aloitti poliisiuransa 1952 ja oli virassa Tukholmassa vuosina 1956–1962. Hän valmistui oikeustieteen kandidaatiksi ja pääsi kihlakunnansyyttäjäksi Tukholmaan vuonna 1965. Seuraavana vuonna Holmérista tuli Ruotsin poliisihallituksen (Rikspolisstyrelsen, RPS) toimistopäällikkö. Holmér toimi Ruotsin turvallisuuspoliisin, Säpon, johtajana vuosina 1970–1976 P. G. Vingen seuraajana. Sosiaalidemokraattien kanssa riitautunut Vinge kritisoi Holmérin nimitystä muistelmissaan ja arveli, että tämän valitseminen virkaan oli ”sosiaalidemokratian keino saada Säpo liitettyä omaan valtapiiriinsä”, sillä he eivät Vingen mukaan luottaneet ”riippumattomiin ja itsenäisiin viranomaisiin”.
Tämän jälkeen Holmér toimi nimismiehenä Tukholmassa vuoteen 1987 asti. Hän toimi myös Ruotsin yleisurheiluliiton puheenjohtajana vuosina 1981–1985 sekä vuodesta 1993 lähtien Ruotsin mäki- ja ohjaskelkkailuliiton puheenjohtajana.
Lääninpoliisijohtajana ollessaan Holmér perusti Tukholmaan neljä niin kutsuttua katuväkivaltaryhmää. Ryhmät luotiin, jotta Tukholman katuväkivalta saataisiin kuriin. Yksi ryhmistä jäi kiinni kiistanalaisten menettelytapojen ja liiallisten voimakeinojen käytöstä ja tuli tunnetuksi nimellä Basebolligan.
Holmér yhdistetään vahvasti Olof Palmen murhan tuloksettomaan tutkintaan, jota hän johti tutkinnan alusta helmikuuhun 1987 asti. Holmérin oli irtisanouduttava, sillä hänen tapaansa johtaa tutkintaa kritisoitiin voimakkaasti muun muassa PKK-teorian takia. Myöhemmin Holméria syytettiin yhteyksistä Ebbe Carlssonin tapaukseen.
Palme-tutkinnan jälkeen Holmér sai viran YK:sta, jossa hän työskenteli huumeisiin liittyvien ongelmien parissa.
P. G. Vinge
Per Gunnar (P. G.) Vinge (s. 9. tammikuuta 1923 Vinköl, Ruotsi) on ruotsalainen virkamies ja johtaja.
P. G. Vinge on maanviljelijä Emil Vingen ja tämän vaimon, Naemin, poika. Hän syntyi Vinkölin kylässä Länsi-Götanmaan maakunnassa. Vinge pääsi ylioppilaaksi 1942 opiskeltuaan humanistisella linjalla ("latinlinje") Skarassa. Hän suoritti asepalveluksensa Skaraborgin rykmentissä ja jatkoi sitten opintojaan Tukholman yliopistossa. Vinge valmistui oikeustieteen kandidaatiksi vuonna 1948. Vinge meni naimisiin sairaanhoitaja Astan kanssa vuonna 1946. Suoritettuaan tuomioistuinharjoittelunsa Linden tuomiokunnassa Vinge toimi syyttäjänä Tukholmassa, kouluttautui poliisipäälliköksi ja palveli Tukholman poliisikamarissa vuosina 1953–1961 pitäen taukoa syyttäjän toimestaan. Samaan aikaan hän toimi sihteerinä valtiollisen poliisikoulun hallituksessa. Vuosina 1961–1962 Vinge toimi poliisiassessorina ja apulaispoliisipäällikkönä Tukholmassa.
Nimismies Nils Lüning nimitti Vingen Åke Hasselrotin seuraajaksi erityispoliisitoimen, ”vakoilupoliisin”, päälliköksi 1962. Viran nimi muuttui Poliisihallituksen osastopäälliköksi vuonna 1964. Yksi Vingen ensimmäisistä tehtävistä Säpon eli Ruotsin turvallisuuspoliisin päällikkönä oli Stig Wennerströmin paljastaminen ja kiinniotto. Työ tapauksen parissa kesti koko Vingen virkakauden. Vinge erosi virastaan 1. lokakuuta 1970 omien sanojensa mukaan ”irvokkaan” tapauksen jälkeen, kun hänen väitettiin pitäneen silloista pääministeriä Olof Palmea turvallisuusriskinä. Vingeen on myös yhdistetty kiistanalaisia väitteitä. Esimerkiksi Kiinan suurlähetystön on väitetty välittäneen huumeita ruotsalaisille nuorille. Vingen seuraajaksi Säpon johtoon nousi Hans Holmér.
Vinge toimi vuosina 1970–1987 Sveriges Industriförbundetin (Ruotsin teollisuusliiton) johtajana. Hänet rekrytoitiin myös Ruotsin tietosuojavaltuutetun ("Datainspektionen") hallituksen jäseneksi sekä tietojenkoordinointikomiteaan ("Datasamordningskommittén"), haavoittuvuuskomiteaan ("Sårbarhetskommittén") ja haavoittuvuustutkintaan ("Sårbarhetsutredningen").
Vuonna 1988 Vinge julkaisi muistelmansa, jotka sisältävät päiväkirjamerkintöjä ja kommentteja hänen ajastaan Säpon johdossa.
Nigella fumariifolia
Nigella fumariifolia on leinikkikasvien heimoon ja neitojen sukuun kuuluva kasvi.
"Nigella fumariifolia" -kasvia tavataan muun muassa Välimerellä sijaitsevilla Kreikalle kuuluvilla Kreetan, Gávdoksen, Kásoksen ja Kárpathoksen saarilla sekä Kyproksen saarella ja Ranskalle kuuluvalla Korsikan saarella.
Kasvi on Kreikassa suojeltu presidentin asetuksella (67/81). Kasvi sisältyi IUCN:n (1993).
Ghost (albumi)
Ghost on kanadalaisen muusikon Devin Townsendin kolmastoista studioalbumi, ja neljäs The Devin Townsend Project -sarjan albumeista. Albumi on määrä julkaista 20. kesäkuuta 2011. Townsend on sanonut albumin olevan "ylivoimaisesti lempein ja sievin albumi jonka hän on tehnyt". Townsend on myös ilmoittanut jatkavansa musiikin tekemistä Devin Townsend Projectin nimellä, vaikka alun perin tämän piti olla vain neljän levyn projekti.
Lähde:
Midori (Gunma)
Midori () on kaupunki Gunman prefektuurissa Japanissa. Kaupungissa on 51 654 asukasta (2009) ja sen pinta-ala on 208,23 neliökilometriä. Kaupunki sijaitsee sisämaassa prefektuurin itäosassa ja rajautuu pohjoisessa Tochigin prefektuuriin.
Kaupunkia palvelevat JR Eastin Ryōmō-linja, Watarase keikoku -rautateiden Watarase keikoku -linja, Jōmō-rautateiden Jōmō-linja ja Tōbu-rautateiden Kiryū-linja.
China Open
China Open voi tarkoittaa seuraavia turnauksia:
X-23
X-23 (Laura Kinney) on Marvelin tekemä supersankaritar. X-23 on naispuolinen klooni Wolverinesta. Hahmon on luonnut Craig Kyle. X-23:n ensitapaaminen tapahtui animaatiosarjan "" 41. jaksossa "X-23". X-23 suunniteltiin sieluttomaksi tappokoneeksi ja hänen kykynsä ovat kestävyys, nopeus/reaktioaika, nopea parantuminen ja adamantium-kynnet.
X-23 esiintyy kahdessa videopelissä, "" ja "". Vuoden 2017 "Logan"-elokuvassa X-23:sta esittää Dafne Keen.
Numata
Numata () on kaupunki Gunman prefektuurissa Japanissa. Kaupungissa on 49 873 asukasta (2016) ja sen pinta-ala on 443,37 neliökilometriä. Kaupunki sijaitsee sisämaassa prefektuurin pohjoisosassa ja rajautuu idässä Tochigin prefektuuriin.
Kaupunkia palvelee JR Eastin Jōetsu-linja.
Aleksei Bondarenko
Aleksei Petrovitš Bondarenko (, s. 23. elokuuta 1978 Qostanaj, Kazahstanin SNT) on venäläinen entinen telinevoimistelija, olympia- ja MM-mitalisti sekä Euroopan mestari.
Bondarenko saavutti Sydneyn kesäolympialaisissa 2000 hopeaa hypyssä ja pronssia joukkuekilpailussa. Lisäksi hän oli rekillä neljäs ja moniottelussa seitsemäs. Ateenassa 2004 hän oli joukkuekilpailussa kuudes, hypyssä kahdeksas ja moniottelussa 13:s. MM-kilpailuista Bondarenko saavutti 1990-luvun lopulla kolme hopeamitalia ja yhden pronssin. EM-kilpailuista hän voitti kolme kulta-, kolme hopea- ja neljä pronssimitalia.
Tamaki Saitō
Tamaki Saitō (斎藤 環, s. 24. syyskuuta 1961) on japanilainen psykologi. Saitō työskentelee terveydenhuoltopalvelun johtajana Sofukai Sasaki sairaalassa, Funabashissa Chiban prefektuurissa.
Saitō tunnetaan hikikomori-tutkimuksestaan. Hän on myös itse määritellyt termin.
Addicted (Devin Townsendin albumi)
Addicted on kanadalaisen muusikon Devin Townsendin yhdestoista studioalbumi, joka on julkaistu joulukuussa vuonna 2009 levymerkillä HevyDevy Records. Albumi on toinen Devin Townsend Project -sarjassa. Levystä on julkaistu myös kahden LP:n versio. Kappaleista Hyperdrive on uusittu versio samannimisestä kappaleesta vuonna 2007 julkaistulta Ziltoid the Omniscient -albumilta. Levyllä hyvin tärkeässä osassa on naislaulaja Anneke van Giersbergen.
Hans Eugster
Hans Eugster (27. helmikuuta 1929, Heiden – 12. marraskuuta 1956, Luzern) oli sveitsiläinen telinevoimistelija ja olympiavoittaja.
Eugster voitti kolme olympiamitalia Helsingin vuoden 1952 olympialaisista. Hän saavutti nojapuilla olympiakultaa. Lisäksi Eugster voitti renkailla pronssia ja oli mukana joukkuekilpailun hopeaa voittaneen Sveitsin joukkueessa.
MM-tasolla Eugster voitti kaksi kulta-, ja kolme pronssimitalia.
Ōta (Gunma)
Ōta () on kaupunki Gunman prefektuurissa Japanissa. Kaupungissa on 223 676 asukasta (2009) ja sen pinta-ala on 176,49 neliökilometriä. Kaupunki sijaitsee sisämaassa prefektuurin itäosassa ja rajautuu pohjoisessa Tochigin sekä etelässä Saitaman prefektuureihin.
Kaupunkia palvelevat Tōbu-rautateiden Isesaki-linja, Kiryū-linja ja Koizumi-linja.
Thalia-gaala 2011
Thalia-gaala 2011 on 27. maaliskuuta 2011 järjestetty palkintogaala, jossa palkittiin vuoden 2010 teatteri-, tanssi- ja sirkusalan produktioita ja tekijöitä. Gaala järjestettiin Turun Logomossa, ja sen juonsi Maria Sid.
Ioánnis Melissanídis
Ioánnis Melissanídis (, s. 27. maaliskuuta 1977 München, Länsi-Saksa) on kreikkalainen entinen telinevoimistelija, olympiavoittaja ja Euroopan mestari.
Melissanídis voitti permannon olympiakultaa Atlantassa 1996. Olympiamitali oli Kreikan ensimmäinen voimistelusta sitten vuoden 1906 välikisojen. Sydneyssä 2000 hän sijoittui hypyn seitsemänneksi. MM-kilpailuista Melissanídis voitti hopeaa permannolta Brisbanesta 1994. EM-kilpailuista hän voitti kaksi kultamitalia ja yhden hopeamitalin.
Camogie
Camogie on yksinomaan naisille tarkoitettu kepein ja palloin pelattava ulkoilmalaji. Kaksi 15-hengen joukkuetta pelaa siinä toisiaan vastaan, ja laji muistuttaa lähinnä irlantilaisten miesten lajia hurling. Camogie on ollut olemassa vuodesta 1904, ja sitä pelaa yli 100 000 pelaajaa 550 seurassa pääasiassa Irlannissa, mutta myös ympäri Eurooppaa, Pohjois-Amerikkaa, Aasiaa ja Australiaa.
Camogie-ottelut pelataan 130–145 metrin mittaisilla kentillä, jotka ovat 80–90 metriä leveitä, eli hieman suurempia kuin jalkapallokentät. 
Camogien pelaajat käyttävät pallon lyömiseen leveäpäistä saarnesta valmistettua keppiä, jota kutsutaan nimellä ”camán”. Pelaajat käyttävät keppiä kuljettaakseen pallon vastustajan maaliin tai joukkuetoverilleen. He saavat ottaa pallon kiinni ja juosta maksimissaan viisi askelta pallon kanssa. Pisteitä saadaan, kun pallo menee vastustajan H:n muotoiseen maaliin vastustajan maaliviivalla. Kun pallo menee H:n viivan yli, maalintekijä saa kolme pistettä.
Irlannissa vuosittain järjestettävä Camogien mestaruusottelu, ”All Ireland Camogie Championship”   jossa Irlannin Camogie-joukkueet sen 32 maakunnasta pelaavat ulkomailta tulevia joukkueita vastaan   houkuttelee paikalle noin 35 000 katsojaa, minkä lisäksi kisat näytetään Irlannin kansallisessa televisiossa. Euroopan maakuntahallitus (The European County Board) järjestää camogieta Manner-Euroopassa.
Luiz Trainini
Luiz Gustavo Trainini da Silva (s. 14. tammikuuta 1978 Canoas) on brasilialainen jousiampuja. Hän edustaa seuratasolla Sociedade de Ginástica Porto Alegrea. Trainini osallistui Pekingin olympialaisissa 2008 henkilökohtaiseen kilpailuun, joissa hän putosi jo ensimmäisellä kierroksella hävittyään Etelä-Korean Park Gyeong-Molle, joka voitti lopulta kilpailussa hopeaa.
Szilveszter Csollány
Szilveszter Csollány (s. 13. huhtikuuta 1970 Sopron) on unkarilainen entinen telinevoimistelija, olympiavoittaja, maailman- ja Euroopan mestari. Hän oli erikoistunut renkaisiin. Csollány valittiin Unkarin vuoden miesurheilijaksi vuosina 2000 ja 2002.
Csollány saavutti kaikki voittamansa arvokisamitalit renkailla. Hän voitti olympiakultaa Sydneyssä 2000 ja olympiahopeaa Atlantassa 1996. Barcelonan kesäolympialaisissa 1992 Csollány oli renkailla kuudes, hypyssä seitsemäs ja moniottelussa sekä joukkuekilpailussa yhdeksäs.
Maailmanmestaruuden Csollány voitti Debrecenissä 2002, minkä lisäksi hän saavutti neljä MM-hopeamitalia. EM-kilpailuista Csollány voitti kultaa kerran, Pietarissa 1998, minkä lisäksi hän voitti yhden EM-hopean ja neljä EM-pronssia.
Carin Jämtin
Carin Jämtin (s. 3. elokuuta 1964 Tukholma) on ruotsalainen poliitikko. Hän on toiminut Ruotsin sosiaalidemokraattisen työväenpuolueen puoluesihteerinä maaliskuusta 2011.
Jämtin on naimisissa ja hänellä on kaksi lasta.
Jämtin vaikutti poliittisen uransa alussa puolueensa nuorisojärjestössä SSU:ssa (). Hän toimi vuosina 1990–1994 järjestön rahastonhoitajana ja vuosina 1994–1995 liittosihteerinä. Tämän jälkeen hän työskenteli hetken emopuolueessa, kunnes aloitti vuonna 1996 Ruotsin työväenliikkeen kehitysyhteistyöjärjestön Olof Palmes internationella centerin palveluksessa. Vuonna 1999 hän siirtyi järjestön kehittämispäälliköksi, jona hän toimi vuoteen 2003.
Vuonna 2003 Jämtinistä tuli Göran Perssonin johtaman hallituksen kehitysministeri, jossa tehtävässä hän toimi syksyyn 2006, jolloin sosiaalidemokraatit joutuivat oppositioon. Keväällä 2006 hän toimi hetken aikaa myös väliaikaisena ulkoministerinä.
Syksyn 2006 valtiopäivävaaleissa Jämtin valittiin Ruotsin valtiopäivien jäseneksi, mutta hän jätti paikkansa jo samana vuonna tultuaan valituksi yhdeksi neljästä Tukholman opposition kunnanneuvoksesta (). Hän on toiminut myös kunnanhallituksen varapuheenjohtajana ja puolueensa kunnanvaltuustoryhmän puheenjohtajana.
Jämtin valittiin 26. maaliskuuta 2011 sosiaalidemokraattisen työväenpuolueen ylimääräisessä puoluekokouksessa yksimielisesti, vaalivaliokunnan esityksen mukaisesti, puoluesihteeriksi ilman vastaehdokkaita. Hän seurasi tehtävässä Ibrahim Baylania.
Corina Ungureanu
Corina Georgiana Ungureanu (s. 29. elokuuta 1980 Ploiești) on romanialainen entinen telinevoimistelija, maailman- ja Euroopan mestari.
Ungureanu voitti Romanian joukkueessa kahdesti joukkuekilpailun maailmanmestaruuden ja kerran Euroopan mestaruuden. Lisäksi hän voimisteli EM-kultaa permannolla Pietarissa 1998.
Ungureanu toimi urheilu-uransa loputtua alastonmallina Playboy-lehdelle, ja otetut kuvat julkaistiin lehden Romanian- ja Japanin-versioissa vuonna 2000. Ungureanu, Lavinia Miloșovici ja Claudia Presăcan kuvattiin Japanissa kahteen DVD:hen ja valokuvakirjaan, joissa he voimistelivat yläosattomissa. Osassa kuvauksia he käyttivät virallisia Romanian maajoukkueen kilpa-asujaan, mistä johtuen kolmikkoa kiellettiin kilpailemasta tai valmentamasta Romaniassa vuosina 2002–2007.
Nordenskiöld
Nordenskiöld (myös Nordenskjöld, Nordensköld tai von Nordenskjöld) on suomalaistaustainen ja Ruotsiin siirtynyt aatelissuku, jossa on ollut useita tiedemiehiä ja tutkimusmatkailijoita.
Suvun varhaisin tunnettu kantaisä on 1600-luvulla uplantilaisen Tierpin pitäjän Nordanåkerin torpassa asunut korpraali Erik Matsinpoika. Hänen poikansa Johan Erik Norberg tuli Ruotsista Suomeen vuonna 1692 alkuaan vapaaherra Fabian Wreden tilanhoitajaksi. Norberg osti useita kartanoita, muun muassa vuonna 1709 Mäntsälästä Frugårdin tilan (aiemmin Nummisten tila), joka säilyi suvun omistuksessa vuoteen 1912 asti (se jaettiin 1700-luvun lopulla Alikartanon ja Ylikartanon tiloiksi). Johan Norbergin pojat Carl Fredrik ja Anders Johan käyttivät sukunimestään muotoa "Nordenberg", kunnes heidät aateloitiin vuonna 1751 nimellä "Nordenskiöld". Suku jatkui lopulta vain Carl Fredrik Nordenskiöldin jälkeläisistä.
1800-luvulla kolme suvun jäsentä korotettiin Ruotsissa vapaaherroiksi. Carl Fredrik Nordenskiöldin nuorin poika Carl Fredrik nuorempi siirtyi Saksaan, jossa hänen poikansa otettiin vuonna 1893 Preussin aateliin nimellä "von Nordenskjöld". Suvun nimestä käytetään eri sukuhaaroissa ainakin neljää eri kirjoitusasua, joista yhden ruotsalaisen vapaaherrasuvun käyttämä muoto "Nordenskjöld" on nykyään yleisin. Ruotsin ritarihuoneella suvun alkuperäinen numero oli 1912, Suomessa 127. Suomessa suku sammui vuonna 1937.
Seuraavassa sukuun kuuluneita merkittäviä henkilöitä:
Wenche Foss
Eva Wenche Steenfeldt Stang (5. joulukuuta 1917 Kristiania, Norja – 28. maaliskuuta 2011 Oslo) oli norjalainen näyttelijä. Häntä pidetään eräänä maansa tunnetuimmista ja rakastetuimmista näyttelijöistä.
Fossin debyytti tapahtui vuonna 1935 Ingridin roolissa Vilhelm Dybwadin operetissa "Taterblod" Søilen Teaterissa. Uransa aikana hän työskenteli lukuisissa Oslon teattereissa, kuten Norjan kansallisteatterissa 1952–1967 ja 1978–1989. Häntä on pidetty lahjakkaana luonnenäyttelijänä ja hänen uransa on koostunut hyvin monipuolisista rooleista sisältäen niin komediaa, modernia draamaa, musiikkiteatteria kuin klassikkonäytelmienkin naispääosia.
Fossin ensimmäinen elokuvarooli oli filmissä "Tørres Snørtevold" vuonna 1940 ja hän näytteli useissa vuosikymmenen komediaelokuvissa, kuten "Den farlige leken" ja "En herre med bart" (1942). Hän näytteli myös useissa Petter Vennerødin ja Svend Wamin elokuvissa, joista tärkein lienee "Leve sitt liv" (1982), jonka päärooli oli kirjoitettu erityisesti hänen monipuolisia ominaisuuksiaan silmällä pitäen. Viimeisimpiä elokuvarooleja olivat elokuvat "Jeg er Dina" sekä "Musikk for bryllup og begravelser" (2002).
Norjan kansallisteatterin ulkopuolella oleva, Per Ungin veistämä Wenche Fossin patsas paljastettiin vuonna 2007. Fossin hautaus tapahtui valtion kustannuksella, mistä Norjan hallitus päätti hänen kuolinpäivänään.
Norwegian Air Shuttle on maalauttanut Fossin kuvan yhden Boeing 737-800 -koneensa pyrstöön.
Shammi Kapoor
Shammi Kapoor (hindiksi शम्मी कपूर; oik. Shamsher Raj Kapoor, 21. lokakuuta 1931 – 14. elokuuta 2011) oli intialainen elokuvanäyttelijä ja -ohjaaja. Hän oli yksi johtavista Bollywood-näyttelijöistä 1950- ja 1960-luvulla. Hänen tunnetuimpiin elokuviinsa kuuluvat "Junglee" (1961), "China Town" (1962), "Kashmir Ki Kali" (1964) ja "An Evening in Paris" (1967). Hän on voittanut monia palkintoja.
Hän kuului tunnettuun Kapoorin sukuun. Hänen isänsä Prithviraj Kapoor ja veljensä Raj Kapoor ja Shashi Kapoor olivat myös palkittuja näyttelijöitä.
Shammi Kapoor meni naimisiin näyttelijä Geeta Balin kanssa vuonna 1955. He saivat kaksi lasta, vuonna 1956 syntyneen Aditya-pojan ja vuonna 1961 syntyneen Kanchan-tytön. Vuonna 1965 Geeta kuoli isorokkoon ja Shammi jäi yksin kahden pienen lapsen kanssa.
Vuonna 1969 Kapoor nai Neela Devi Gohilin, joka kuului Bhavnagarin kuninkaalliseen perheeseen.
Shammi Kapoor kuoli munuaissairauteen 79-vuotiaana elokuussa 2011.
Jeld-Wen
Jeld-Wen on globaali yritys, joka valmistaa ovia ja ikkunoita. Yrityksellä on toimipaikkoja yli 20 maassa, joissa työskentelee yhteensä yli 20 000 henkilöä. Yritys on perustettu vuonna 1960. Sen pääkonttori sijaitsee Klamath Fallsissa, Oregonissa.
Amerikassa yrityksellä on lukuisia tehtaita Yhdysvalloissa ja Kanadassa.
Euroopassa Jeld-Wenillä on tehtaita Englannissa, Itävallassa, Latviassa, Ranskassa, Ruotsissa, Saksassa, Suomessa, Tanskassa, Unkarissa ja Virossa. Pohjois-Euroopan toiminnot olivat aiemmilta nimiltään "Kilsgaard", mutta amerikkalainen JELD-WEN Inc. -yritys osti ne vuonna 2006 tanskalaiselta Kilsgaardilta. Lokakuussa 2007 "Kilsgaardit" nimettiin Jeld-Weniksi.
Jeld-Wen Suomi Oy kuuluu Jeld-Wen Door Solutions -konserniin. Jeld-Wen Suomi Oy:n pääkonttori sijaitsee Vääksyssä. Toinen Suomen tehdas sijaitsee Kuopiossa. Kuortaneella sijaitseva tehdas suljettiin syksyllä 2011 vähäisen kysynnän johdosta. Jo lokakuussa 2010 ilmoitettiin 34 henkilön irtisanomisesta.
Jeld-Wen on australialaisen, Australian Football Leaguessa pelaavan jalkapallojoukkue St Kilda Football Clubin pääsponsori. Kolmivuotinen sponsorisopimus alkoi kaudella 2008.
Maaliskuussa 2011 yritys osti Portlandissa, Oregonissa sijaitsevan, aiemmin nimellä PGE Park tunnetun monitoimistadionin nimioikeudet, ja nimesi sen Jeld-Wen Fieldiksi. Stadionilla pelaa Major League Soccer -joukkue Portland Timbers.
Pyhimys (televisiosarja)
Pyhimys () on brittiläinen televisiosarja, jota tuotettiin vuosina 1962–1969. Sarja kertoo Leslie Charterisin luomasta Simon Templarista, joka oli päähahmo useissa hänen kirjoittamissaan kirjoissa. Sarjan pääroolia näytteli Roger Moore.
Sarjan neljä ensimmäistä tuotantokautta tehtiin mustavalkoisena. Sarjan kaksi viimeistä kautta taas värillisenä.
Henri Broms
Henri Juhana Fredrik Broms (s. 24. elokuuta 1927 Helsinki – 11. huhtikuuta 2014 Helsinki) oli suomalainen runoilija ja semiootikko, oppiarvoltaan filosofian tohtori. Hän on ollut myös Helsingin kauppakorkeakoulun kirjaston johtaja ja ylikirjastonhoitaja vuosina 1972–1991 sekä Helsingin yliopiston persian kielen ja kirjallisuuden dosentti 1973–1990.
Broms opiskeli useissa ulkomaisissa yliopistoissa. Hän kirjoitti tutkimuksia kulttuurin semiotiikasta, myyttien maailmasta ja karnevaalikulttuurista. Broms otti persian kielen ja islamin erityistuntijana kantaa ajankohtaisiin ilmiöihin. Hän toimi uranuurtajana persialaisen runouden suomentajana. Kaunokirjalliseen tuotantoon hänellä sisältyy teoksia yliopiston ja vieraiden kulttuurien aihepiireistä.
Broms oli Kriittisen korkeakoulun perustajia ja pitkäaikainen johtokunnan jäsen.
Éric Poujade
Éric Poujade (s. 8. elokuuta 1972 Aix-en-Provence) on ranskalainen entinen telinevoimistelija, olympiamitalisti ja Euroopan mestari. Hän oli erikoistunut hevoseen.
Poujade voitti Sydneyn vuoden 2000 kesäolympialaisissa hevosella hopeaa Marius Urzicăn jälkeen. Samoissa olympialaisissa hän oli myös moniottelun yhdeksäs. Atlantassa 1996 hän oli hevosella seitsemäs ja moniottelun 11:s. Lisäksi Poujade voitti hevosella kaksi MM-hopeaa, ja EM-kilpailuissa hän voitti Pietarissa 1998 kultaa hevosella ja osana Ranskan joukkuetta. Hän saavutti EM-tasolla mestaruutensa lisäksi hevosella myös kaksi hopeamitalia.
Aikavaras (televisiosarja)
Aikavaras () oli yhdysvaltalainen televisiosarja, jota tuotettiin neljä kautta vuosina 1996–2000. Yhdysvalloissa sarjaa esitti CBS ja Suomessa Nelonen.
Sarja keskittyy Chicagoon, missä Gary Hobson (Kyle Chandler) elää baarinpitäjänä. Joka aamu hänen asuntonsa oven taakse ilmestyy seuraavan päivän Chicago Sun-Times. Lehden tykönä odottaa sisäänpääsyä aina sama kissa. Kissa ja lehti alkoivat ilmestyä oven taakse, kun Hobsonin ex-vaimo heitti tämän pihalle ja hän asui hotellissa "väliaikaisesti". Hobson lukee lehdestä alkavana päivänä vielä tapahtumattomat onnettomuudet ja pyrkii muuttamaan tapahtumien kulkua niin, ettei onnettomuuksia tapahdu ja lehden uutiset muuttuvat paremmiksi.
Jaksoja nivoi toisiinsa Hobsonin pyrkimys selvittää, minkä takia lehti alkoi ilmestyä hänelle ja miten kissa liittyy asiaan. Hän haluaa pitää lehden salaisuutena pitääkseen asiat yksinkertaisina ja välttääkseen näpistelijöitä. Hänelle läheisistä ihmisistä vain kaksi on tietoisia lehdestä: hyvä ystävä Marissa Clark (Shanésia Davis-Williams) ja Chuck Fishman (Fisher Stevens) Hobsonin yhtiökumppani baarissa.
MLS Best XI
MLS Best XI on jalkapalloliiga Major League Soccerin kausittain valittava tähdistöjoukkue eli liigan 11 parasta pelaajaa. Joukkueen valitsevat pelaajat, valmentajat, urheilutoimenjohtajat ja tiedotusvälineiden edustajat.Liigan kymmenennen kauden kunniaksi vuonna 2005 valittiin myös liigan koko siihenastisen historian tähdistöjoukkue, MLS All-Time Best XI. Ehdolla olivat aikaisemmin MLS Best XI -joukkueeseen valitut pelaajat ja vähintään kolmesti MLS All-Star Game -otteluun valitut pelaajat, yhteensä 78 pelaajaa. Joukkue valittiin liigan verkkosivustolla olleen avoimen äänestyksen (50 prosentin painoarvo) sekä tiedotusvälineiden edustajien (25 prosenttia) ja MLS-joukkueiden valmentajien ja urheilutoimenjohtajien (25 prosenttia) äänten perusteella.
Martin Müürsepp
Martin Müürsepp (26. syyskuuta 1974 Tallinna) on virolainen entinen koripalloilija. Hän on maansa ainoa NBA:ssa pelannut koripalloilija, ja edusti kahden kauden aikana Miami Heatia ja Dallas Mavericksia.
Müürsepp lopetti uransa vuonna 2010, ja siirtyi välittömästi virolaisen BC Kalev/Cramon apuvalmentajaksi.
Georges Bernanos
Georges Bernanos (20. helmikuuta 1888 Pariisi, Ranska – 5. heinäkuuta 1948 Neuilly-sur-Seine, Ranska) on 1900-luvun merkittävimpiä katolisia kirjailijoita.
Bernanos suoritti oikeustieteen ja kirjallisuuden lisensiaatti tutkinnon ja työskenteli sittemmin vakuutustarkastajana vuoteen 1927. Bernanosin esikoisromaani "Sous le soleil de Satan" ilmestyi 1926. Sen jälkeen hän hankki elantonsa kirjoittamalla. Taloudellisista syistä hän joutui muuttamaan vuosiksi 1934–1937 suuren perheensä kanssa Mallorcalle.
Bernanos muutti 1938 Etelä-Amerikkaan, jossa hän oleskeli toisen maailmansodan aikana. Vuodesta 1944 hän asui Tunisiassa ja vuodesta 1945 Pyreneillä.
Bernanos suuntautui jo varhain poliittiseen oikeistoon, toisin kuin useat aikalaiskirjailijat. Hän osallistui ensimmäiseen maailmansotaan, haavoittui ja sai kunniamerkin.
Bernanos oli katolinen ja mystikko, mutta myöhemmin uransa aikana hän arvosteli katolista kirkkoa ja myös Francoa. Esimerkiksi teoksessaan "Les grands cimetières sous la lune" hän kirjoittaa Mallorcalla tapahtuneista julmuuksista. Hän arvosteli voimakkaasti muun muassa paikallisia katolisia piispoja, jotka Espanjan sisällissodan aikana olivat haluttomia puuttua punaisten kohteluun
Bernanos oli katolinen mystikko ja erityisesti kiinnostunut hyvän ja pahan välisestä mittelystä hurskaiden ihmisten sisimmässä. Esikoisromaanissaan hän kuvaa tätä ihmisen ja paholaisen välistä taistelua. Hänen romaaneissaan on yleensä pappi keskushenkilönä ja sijaiskärsijänä.
Bernanosin tunnetuin teos on "Maalaispapin päiväkirja" (alkuteos "Journal d'un curé de campagne", 1936), jonka pohjalta Robert Bresson on ohjannut elokuvan "Papin päiväkirja" (1950). Suomeksi on ilmestynyt lisäksi "Mouchette" (alkuteos "Nouvelle histoire de Mouchette"), josta Bresson myös on ohjannut elokuvan, jota Suomessa on esitetty nimellä "Mouchette – raiskattu". Esikoisromaanista "Sous le soleil de Satan" on Maurice Pialat ohjannut elokuvan, jota on suomeksi esitetty nimellä "Paholaisen auringon alla".
Syvällisesti kristitty Bernanos suhtautui jyrkästi aikansa materialismiin ja kannatti itse eettisestä järjestelmää, joka pohjautuu kirkon opetuksiin.
Bernanosin kirjojen vahvuus juontuu hänen intohimoisesta velvollisuudentunnostaan ja porvarillisen maailman omahyväisten asenteiden torjumisesta.
Putreskiini
Putreskiini on pahanhajuinen orgaaninen yhdiste NH(CH)NH ("1,4-diaminobutaani" tai "butaanidiamiini") joka on samankaltainen kadaveriinin kanssa; ne ovat diamiiniyhdisteitä, joita syntyy proteiinien hydrolyysissä eläinkudosten hajoamisen tuloksena. Molemmat ovat myrkyllisiä suurina annoksina. Nämä kaksi yhdistettä antavat kalman hajun mätänevälle lihalle; ne myös antavat hajua pahanhajuiselle hengitykselle ja bakteerien aiheuttamalle vaginatulehdukselle. Niitä löytyy myös siemennesteestä.
Ruumiskoirat opetetaan löytämään vainajat juuri putreskiinin avulla.
Polyamiineja (putreskiini, spermidiini, spermiini), jotka ovat positiivisesti varautuneita orgaanisia yhdisteitä, esiintyy huomattavissa määrin kaikissa nisäkässoluissa. Polyamiinien on osoitettu olevan välttämättömiä solujen normaalille toiminnalle ja kasvulle. Niiden synteesi lisääntyy aina, kun solut stimuloituvat kasvuun. Polyamiinien pitoisuudet ovat soluissa tarkoin säädeltyjä ja niiden määrän aleneminen johtaa solukasvun pysähtymiseen, kun taas niiden liiallinen kertyminen voi olla myrkyllistä soluille.
Ornitiinista muodostuu ornitiinidekarboksylaasientsyymin katalysoimana putreskiinia. Siitä tulee spermidiinisyntaasin kautta spermidiinia josta edelleen spermiinisyntaasin kautta spermiinia.
Polyamiinien hajottaminen säätelee lisäksi glukoosi-, energia- ja kolesteroliaineenvaihduntaa.
Putreskiinin ja kadaveriinin löysi 1885 saksalainen lääkäri Ludwig Brieger (1849-1919).
Putreskiini on myrkyllistä suurina annoksina. LD50-arvo nieltynä on 2000 mg/kg (rotta).
Stacking
Stacking on Double Fine Productionsin kehittämä ja THQ:n julkaisema seikkailu- ja pulmapeli. "Costume Questin" tavoin Stacking on ladattava peli, jonka Double Fine kehitti yhtäaikaisesti "Brütal Legendin" kanssa. Peli julkaistiin helmikuussa 2011 Xbox 360 -konsolin Xbox Live Arcade -latauspalveluun ja PlayStation 3:n PlayStation Networkiin.
"Stackingin" perusidea perustuu sisäkkäin kasattavien maatuska-nukkejen käyttöön erilaisten ongelmien ratkaisemisessa. Pelaaja ohjaa pienintä nukkea, Charlie Blackmorea, joka yrittää vapauttaa perheensä pakkotyöstä. Charlie voi hypätä itseään täsmälleen yhtä kokoa isomman nuken sisään ja nukkejen kasaamista voi jatkaa siihen asti, kun suurin mahdollinen koko on saavutettu. Pelaajan on tarkoitus ratkoa erilaisia Charlien perheenjäsenten löytämiseen ja vapauttamiseen liittyviä pulmia. Pulmien ratkaisuissa käytetään erilaisten ja erikokoisten nukkejen erikoistaitoja.
"Stacking" sai kriitikoilta positiivisen vastaanoton. Peliä kehuttiin etenkin sen graafisen ilmeen, humoristisen tarinan ja kaikentasoisille pelaajille sopivan vaikeustason ansiosta. Kritiikkiä peli sai lähinnä lyhyen kestonsa vuoksi. Pelin arvioiden pistekeskiarvo Metacritic-sivustolla on 84/100.
Tawaststjerna
Tawaststjerna on vanha suomalainen aatelissuku, joka tunnettiin varsinkin 1800-luvulla virkamies- ja sotilassukuna. Myöhemmin se on tullut tunnetuksi myös sivistyssukuna.
Tawaststjernan suku on haarauma eräästä jo keskiajalla vaikuttaneesta aatelisesta Tavast-suvusta, jolla ei ole todistettua sukuyhteyttä tunnetumpaan Tavastin piispalliseen rälssisukuun. Suvun vanhin tunnettu kantaisä on ennen vuotta 1561 kuollut kartanonomistaja Henrik Jönsinpoika Tavast. Varatuomarina Pohjanmaan tuomiokunnassa toiminut Erik Tawast (noin 1625–1693) aateloitiin 10. helmikuuta 1687 nimellä Tawaststjerna ja hänen sukunsa esiteltiin kaksi vuotta myöhemmin Ruotsin ritarihuoneelle numerolla 1107. Suomen ritarihuoneella se sai vuonna 1818 numeron 81. Erik Tawast kuului Tawast-suvun samaan turkulaiseen sukuhaaraan, jonka eräät muut edustajat saivat 1756 käyttöönsä aiemmin sammuneen aatelisen hauholaisen sukuhaaran edustusoikeuden ritarihuoneella (Suomessa aatelissuku nro 3). Hänen veljensä Henrik puolestaan aateloitiin vuonna 1664 nimellä "Tawastén"..
Varsinkin suvun nuorempi sukuhaara profiloitui 1700- ja 1800-luvuilla aikana sotilassukuna, ja siihen kuului useita kenraaleita. Näistä erään Venäjälle asettuneen sukuhaaran jälkeläisistä tuli 1900-luvulla useita valkoisia emigrantteja.Suvun jäsenten tunnettuja puolisoita, joiden sukunimi on myös Tawaststjerna, ovat
Mount Asgard
Mount Asgard on Cumberlandin niemimaalla, Auyuittuqin kansallispuistossa, Baffininsaarella sijaitseva kaksihuippuinen vuori. Itse saari kuuluu hallinnollisesti Kanadalle ja on osa Nunavutin territoriota. Vuoren korkein kohta on eri lähteiden mukaan 2 015 tai 2 011 metriä merenpinnan tasoa ylempänä.
Ennen vuorikiipeilijöiden tuloa alueelle eskimoasutusten välillä lentävät pilotit raportoivat huomiota kiinnittävän muotoisen vuoren olemassaolosta. Vuori muistuttaa lähes joka suunnasta valtavaa kaksoissavupiippua. Graniittinen kallioseinä kohoaa jäätiköltä lähes joka sivulta 900 metriä. 2 011 metriä korkea North Summit eli pohjoisen puoleinen huippu on kahdesta huipusta korkeampi. South Summit on vain joitakin metrejä sitä matalampi. Huippujen välillä on satulamainen kohta, joka on 120 metriä huippuja alempana.
Foinikiankataja
Foinikiankataja ("Juniperus phoenicea") on Välimeren alueella kasvava, sypressikasvien ("Cupressaceae") heimoon kuuluva pienikokoinen havupuu.
Foinikiankataja kasvaa 1–4 metriä korkeaksi. Se kasvaa yleensä pensaikoissa meren läheisyydessä. Puun latvus on tiheä ja kartiomainen, ja sen kaarna on tummanruskeaa. Puulla on kahdenlaisia neulasia: nuorina ne ovat neulamaisia ja noin kuusi millimetriä pitkiä, aikuisen kasvin neulaset ovat suomumaisia ja noin yhden millin pituisia. Neulaset kasvavat vastakkaisesti tai kolmen lehden kiehkuroissa.
Foinikiankataja on yksikotinen tai kaksikotinen kasvi. Se kukkii tammikuun lopulta toukokuun alkuun. Kasvin kävyt ovat aluksi vihreitä, mutta muuttuvat punaisiksi kypsyessään. Kävyt kypsyvät toisena vuonna, ja niissä on kuudesta kahdeksaan suomua ja 3–9 siementä. Kävyt ovat pyöreitä, niiden halkaisija on noin yksi senttimetri, ja ne kasvavat noin viiden millimetrin pituisissa varsissa.
Foinikiankataja voi elää jopa tuhatvuotiaaksi.
Foinikiankatajaa esiintyy kotoperäisenä Välimeren alueella Espanjassa Pyreneiden vuoristoa ja Baleaarien saariryhmää myöten, Andorrassa, Etelä-Ranskassa, Ranskalle kuuluvalla Korsikan saarella, Monacossa, Manner-Italiassa, Italialle kuuluvilla Sisilian ja Sardinian saarilla, Kroatiassa, Montenegrossa, Albaniassa, Kreikassa, Turkissa, Kyproksen saarella, Syyriassa, Libanonissa, Egyptissä, Libyassa, Tunisiassa, Algeriassa ja Marokossa. Marokossa kasvia tavataan sekä Välimeren rannikolla että Atlasvuorilla. Atlantin alueella kasvia esiintyy Portugalissa ja Espanjalle kuuluvilla Kanariansaarilla. Lähi-idässä foinikiankatajaa esiintyy myös Saudi-Arabiassa ja Egyptille kuuluvalla Siinain niemimaalla. Maltalle kasvi on tuotu muualta viimeisten 500 vuoden aikana, ja nykyisin kasvia tavataan kautta Maltan saariryhmän.
"Juniperus phoenicea" ssp. "phoenicea" -alalajia esiintyy kotoperäisenä Välimeren rannikkoalueilla, Portugalissa, Kanariansaarilla, Saudi-Arabiassa sekä Siinain niemimaalla.
"Juniperus phoenicea" ssp. "turbinata" -alalajia esiintyy kotoperäisenä läntisen Välimeren alueella. Euroopan puolella laji kasvaa merenpinnan tasosta aina 1 200 metrin korkeuteen saakka. Pohjois-Afrikan puolella puolestaan "Juniperus phoenicea" ssp. "turbinata" kasvaa dyyneillä ja kukkuloilla sekä arideilla vuoristoalueilla. Pohjois-Afrikassa kasvia tavataan 2 200 metrin korkeuteen saakka.
Yleisurheilun alle 20-vuotiaiden maailmanmestaruuskilpailut 2004
Vuoden 2004 yleisurheilun alle 20-vuotiaiden maailmanmestaruuskilpailut käytiin 12.–18. heinäkuuta Grossetossa, Italiassa.
Stackelberg
Stackelberg on alkuperältään alisaksilainen suku, jonka vanhin tunnettu edustaja eli kantaisä on kölniläinen Waldewerus de Stackelberg. Suomeen Stackelberg suku levittäytyi 1500-luvulta Baltiasta ja jo 1600-luvulla suku oli sotilassukuna niittänyt mainetta. Jalkaväen kenraali Bernt Otto Stackelberg naturalisointiin 7.9.1726 ja korotettiin vapaaherraksi 11.7.1727.
Mount Odin
Mount Odin on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuori on Baffininsaaren korkein ja sen huippu on 2 147 metriä merenpinnan tasoa ylempänä. Vuori on Nunavutin, ja olisi koko itäisen Pohjois-Amerikan, viidenneksi korkein kohta, mikäli Pohjois-Amerikaksi määriteltäisiin vain Kanada ja Yhdysvallat.
Double Fine Productions
Double Fine Productions on yhdysvaltalainen videopelien kehittämiseen erikoistunut yritys. Sen perusti Tim Schafer vuonna 2000 erottuaan LucasArtsilta.
Double Finen ensimmäinen peli oli vuonna 2005 Xboxille, PlayStation 2:lle ja Windowsille julkaistu "Psychonauts". Se sai kriitikoilta ylistävän vastaanoton, mutta ei myynyt erityisen hyvin.
Double Finen seuraava projekti oli heavy metal -kulttuurista aiheensa ammentava "Brütal Legend". Se julkaistiin PlayStation 3:lle ja Xbox 360:lle vuonna 2009. Yhtäaikaisesti "Brütal Legendin" kehitystyön kanssa Double Fine alkoi kehittää neljää pienempää peliä. Näistä kaksi, "Costume Quest" ja "Stacking", on julkaistu PlayStation 3n ja Xbox 360n latauspalveluissa.
Double Fine on saanut oikeudet tehdä uusintaversioita aiemmista LucasArts-peleistä kuten Grim Fandango, Day of the Tentacle ja Full Throttle.
Yhtiön uusin julkaisu vuonna on "Full Throttle Remastered".
Jack Marshall (jääkiekkoilija)
John Calder "Jack" Marshall (14. maaliskuuta 1877 – 7. elokuuta 1965) oli kanadalainen jääkiekkoilija, joka pelasi Winnipeg Victoriasissa, Montreal Hockey Clubissa, Montreal Shamrocksissa, Montreal Wanderersissa ja Toronto Blueshirtsissä.
Lähinnä puolustajana pelannut Marshalla oli ensimmäinen kiekkoilija, joka saavutti kuusi Stanley Cupia. Ensimmäisen hän sai 1901 Winnipeg Victoriasin mukana. Hän siirtyi Montreal HC:iin ja voitti kaksi cupia lisää vuosina 1902 ja 1903. Stanley Cupin Jack Marshall saavutti myös Montreal Wanderersin vahvuudessa 1907 ja 1910. Kuudennen mestaruuden hän voitti pelaaja-managerina Toronto Blueshirtsin organisaatiossa 1914. Hän oli lisäksi ensimmäinen, joka sai Stanley Cupin neljän eri seuran paidassa.
Marshall teki kuusi maalia ottelussa Ottawaa vastaan 20. tammikuuta 1904 sekä viisi maalia otteluissa Montrealia vastaan sekä 29 joulukuuta 1908 että 8. helmikuuta 1909.
Cedercreutz
Cedercreutz-aatelissuku ['seːdärkröits] on alkuaan Ruotsista ja asettui pysyvästi Suomeen Suomen sodan (1809) jälkeisenä aikana. Västmanlandin läänin maaherra Jonas Folkern Folkärnasta Taalainmaalta aateloitiin vuonna 1711 ja korotettiin vapaaherraksi vuonna 1719. Suku on vuodesta 1748 lähtien omistanut Köyliössä sijaitsevan Köyliönkartanon.
Mount Thor
Mount Thor on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuoren huippu on 1 675 metriä merenpinnan tasoa ylempänä. Vuoren länsisivulla on maailman korkein, 1 250 -metriä korkea, puhtaasti pystysuora pudotus. Kallioseinämän keskimääräinen jyrkkyys on 105 astetta, joten seinämä on kallellaan hieman sisäänpäin.
Julin
Julin on suomalainen suku, jonka jäsenet ovat vaikuttaneet Suomen teollisuuteen varsinkin Fiskarsin ruukin omistajina, mutta myös merkittävästi Suomen metsäteollisuudessa. Suvun juuret löytyvät Säbyystä Österåkersin pitäjästä Sörmlanti. Sukunimi Julin tulee Österåkersin naapuripitäjästä Julita-nimisestä pitäjästä. Suku saapui Suomeen Johan Julinin mukana vuonna 1782. Hänen poikansa Johan Jakob Julin aateloitiin vuonna 1849, minkä jälkeen nimi on hänestä polveutuvalla sukuhaaralla ollut muodossa "von Julin".